Onttosarviset
Onttosarviset ("Bovidae") on sorkkaeläinten lahkoon kuuluva laaja ja monimuotoinen nisäkäsheimo. Siihen kuuluu noin 140 lajia, joita elää luonnonvaraisena kaikilla muilla mantereilla paitsi Australiassa ja Antarktiksella. Onttosarvisiin kuuluvat muun muassa nautaeläimet, vuohieläimet ja erilaiset antiloopit ja gasellit. Niistä on fossiilijäänteitä varhaiselta mioseenikaudelta alkaen.
Kokkobasillit
Kokkobasillit ("coccobacillus") on bakteerityyppi, jotka ovat muodoltaan kokkien (pallomaisia) ja basillien välillä. Ne ovat hyvin lyhyitä, lähes pallomaisia sauvabakteereita. Esimerkiksi hinkuyskän aiheuttava "Bordetella pertussis" on kokkobasilli. Muita patogeenisia kokkobasilleja ovat muun muassa "Haemophilus influenzae" (influenssa), "Gardnerella vaginalis", "Chlamydia trachomatis" (klamydia), "Aggregatibacter actinomycetemcomitans", "Coxiella burnetii" (Q-kuume) ja "Haemophilus ducreyi" (pehmeä sankkeri).